Un intim al lui Viktor Orban, acuzat că și-a terorizat partenera
- Mădălina Sfrijan
- 29 martie 2024, 11:46
Scandalul din cercul intim al lui Viktor Orban continuă. Protagoniștii au lansat acuzații de violență domestică și hărțuire. Implicați în acest conflict major sunt cei care i-au fost aliați lui Viktor Orban. Judit Varga, fosta ministră a justiției și fostul soț al acesteia, Peter Magyar, nu dau semne să oprească războiul.
Fostul aliat al lui Viktor Orban și-ar fi terorizat partenera
Magyar este un fost aliat al lui Orban, care a devenit cel mai mare rival al său. Dincolo de conflictul politic, acesta este implicat și într-un scandal de violență domestică.
Judit Varga l-a acuzat pe fostul ei oartener că a agresat-o fizic. Mai mult, fostul ministru al justiției susține că acesta "umbla cu cuțitul prin casă". Re asemenea, Varga a menționat că a fost supusă aceste terori timp de câțiva ani. Magyar a fost acuzat că i-ar fi furat mai multe obiecte personale.
Episod șocant
Judit Varga a afirmat că își dorește să ofere speranță celor care trec prin situații similare. Mai mult, aceasta a povestit un episod șocant din viața de familie.
"Peter a ieşit din cameră, s-a dus în bucătărie, a scos un cuţit şi a început să se plimbe prin casă cu cuţitul în mână", a spus aceasta.
Mai mult, mama fostei reprezentante a Ministerului Justiției ar fi fost martoră la acest incident. În același timp, Judit Varga susține că Peter Magyar a făcut înregistrarea respectivă pentru a o șantaja. De altfel, ea a subliniat că situația în care se află este "teribil de umilitoare" pentru ea, deoarece se consideră o persoană serioasă. Totodată, ea a menționat că este mândră că a avut șansa de a reprezenta Ungaria în dezbaterile de la Bruxelles.
Fostul apropiat al lui Viktor Orban a ocupat funcții înalte datorită soției
Judit Varga susține că Maguar ar fi ajuns în cercurile înalte datorită funcției pe care ea a ocupat-o.
"Între timp, prietenii lui sau părinţii lui i-au găsit slujbele potrivite şi, mai târziu, când ne-am întors de la Bruxelles şi am devenit secretar de stat, iar mai târziu ministru, el în general primea slujba pentru că eu eram în această poziţie şi profita de asta", a adăugat aceasta.
Magyar a lansat acuzații la adresa actualilor apropiați ai lui Viktor Orban, menționând că aceștia ar fi făcut mai multe fapte de corupție.